ମୁମ୍ବାଇଃ ଏମିତି ଲାଗୁଛି ସତେ ଯେମିତି, ବଲିଉଡ ଅଭିନେତା ସୁଶାନ୍ତ ସିଂ ରାଜପୁତଙ୍କ ଆତ୍ମହତ୍ୟା ଘଟଣା ପରେ ଫିଲ୍ମ ଇଣ୍ଡଷ୍ଟ୍ରିଠୁ ଆରମ୍ଭ କରି ସାରା ଦେଶ ପୁରା ନୀରବି ଯାଇଛି। ହଠାତ ସୁଶାନ୍ତଙ୍କ ଆତ୍ମହତ୍ୟା ଘଟଣାକୁ ସହଜରେ କେହି ଗ୍ରହଣ କରିପାରୁ ନାହାନ୍ତି। ଖୁବ କମ ଦିନ ଭିତରେ ଅଭିନୟ ଯାଦୁରେ ସେ ଦର୍ଶକଙ୍କ ମନ ଜିତି ପାରିଥିଲେ।
ଗତକାଲି ମୁମ୍ବାଇ ସ୍ଥିତ ବାସଭବନରେ ସେ ଆତ୍ମହତ୍ୟା କରିଛନ୍ତି। ଶୁଣିବାକୁ ମିଳୁଛି ଯେ, କିଛି ମାସ ହେବ ସେ ବହୁତ ଡିପ୍ରେସନରେ ଥିଲେ। ଯେଉଁଥିପାଇଁ ସେ ଆତ୍ମହତ୍ୟା କରିଥାଇ ପାରନ୍ତି। ତାଙ୍କ ମୁହଁରେ ସବୁବେଳେ ହସ ଦେଖିବାକୁ ମିଳୁଥିଲା। ତେଣୁ କେହି କେବେବି ଭାବି ନ ଥିଲେ ତାଙ୍କର ଏହି ହସ ପଛରେ ବହୁତ ବଡ଼ ଦୁଃଖ ଲୁଚି ରହିଛି।
ଟିଭି ସିରିୟଲରୁ ଆକ୍ଟିଂ କ୍ୟାରିୟର ଆରମ୍ଭ କରିଥିବା ସୁଶାନ୍ତ ଖୁବ ଅଳ୍ପ ଦିନ ଭିତରେ ବଲିଉଡ ଇଣ୍ଡଷ୍ଟ୍ରିରେ ନାଁ କମାଇଥିଲେ। ହେଲେ କିଛିଟା ସ୍ୱପ୍ନ ତାଙ୍କର ପୂରଣ ହୋଇପାରିନଥିଲା, ଯାହା ସବୁଦିନ ପାଇଁ ଅଧୁରା ରହିଗଲା। ସେ ତାଙ୍କ ସ୍ୱପ୍ନର ପୁରା ଲିଷ୍ଟ ସୋସିଆଲ ମିଡିଆରେ ଶେଆର କରିଥିଲେ।
୨୦୧୯, ସେପ୍ଟେମ୍ବର ୧4ରେ ସେ ଏହି ଲିଷ୍ଟ ଟ୍ୱିଟରରେ ଶେଆର କରିଥିଲେ। ଏକ ପେପରରେ ସେ ଏହି ସବୁ ଲିଷ୍ଟ ଲେଖି ଏହାର ଏକ ଫଟୋ ଶେଆର କରିବା ସହ କ୍ୟାପସନରେ ଲେଖିଥିଲେ-'My 50 DREAMS & counting...!
ସୁଶାନ୍ତଙ୍କ ମୃତ୍ୟୁର କିଛି ଦିନ ପୂର୍ବରୁ ତାଙ୍କ ଏକ୍ସ-ମ୍ୟାନେଜର ଦିଶା ସାଲିଆନ ତାଙ୍କର ୧୪ ମହଲା କୋଠାରୁ ଡେଇଁ ଆତ୍ମହତ୍ୟା କରିଥିଲେ ।
